text: Vil navngive vej i Seest efter brandmand
  03 november 2014 kl. 18.21
  Kolding Kommune vil navngive en af vejene på fyrværkeri-grunden i Seest efter brandmanden, Max Jørgensen, som omkom under slukningen. Det oplyste Koldings borgmester under minde-højtideligheden i aften.
  Mange hundrede deltog i det officielle arrangement, som begyndte kl. 19. I Aulaen på Bakkeskolen, som spillede en central rolle efter katastrofen, var inviteret gæster fra beredskabet og borgere fra Seest. Men også mange andre var mødt op.
  Journalist Niels Gandrup og lederen af lokalpolitiet i Kolding, vicepolitiinspektør Verner Pedersen, talte.
  I aulaen er der en udstilling om ulykken. Udstillingen er et supplement til den store Seest-udstilling, som kan ses på Koldinghus frem til midten af januar.
  Aftenen slutter med fakkeltog fra Bakkeskolen til fyrværkerigrunden, hvor borgmester Jørn Pedersen holder en kort tale - fulgt at et minuts stilhed.
  Se mere i TV SYD kl. 22.25.
  